*Na osnovu člana 108. Statuta Univerziteta u Sarajevu, a u vezi sa članom 70. Zakona o javnim nabavkama BiH ("Službeni glasnik BiH" broj 39/14), a na osnovu Zapisnika o ocjeni i ponudi od 08.07.2020. u postupku Javne nabavke usluga oglašavanja u dnevnim novinama br. 01-3-744-1/20, objavljene na Portalu javnih nabavki pod brojem* *5611-7-2-158-3-3/20 dana 26.06.2020. godine, te Odluke dekana broj: 01-3- 807-1/20 od 08.07.2020.godine, zaključuje se:*

*Ugovor o javnoj nabavci usluga oglašavanja u dnevnim novinama*

*između:*

*1.* ***FAKULTETA POLITIČKIH NAUKA UNIVERZITETA U SARAJEVU****, sa sjedištem u Sarajevu, ul. Skenderija 72, ID: 4200088220009 koga zastupa i predstavlja dekan Fakulteta, prof. dr. Sead Turčalo (u daljem tekstu: Kupac)*

*i*

*2. ‘****’Avaz roto press doo’’ Sarajevo, ul. Tešanjska br 24a, ID 4200934630002, kojeg zastupa Bajro Šaban, direktor društva.*** *(u daljem tekstu: Dobavljač/Izvodjač/Izvršilac).*

*OSNOV UGOVORA:*

*I - Tenderska dokumentacija za postupak javne nabavke za nabavku usluge oglašavanja u dnevnim novinama broj: 01-3-746-1/20 od 26.06.2020. godine; Broj i datum odluke o izboru najpovoljnije ponude broj: 01-3- 807-1/20 od, 08.07.2020. godine. Ponuda ponuđača (naziv ponuđača) broj 03-4-780-1/20 od 07.07.2020. godine.*

*PREDMET UGOVORA*

*II - Predmet ovog Ugovora je oglašavanje u dnevnim novinama od strane Izvršioca usluge, u*

*svemu prema Tenderskoj dokumentaciji broj : 01-3-746-1/20 od 26.06.2020, prihvaćenoj Ponudi broj 03-4-780-1/20 od 07.07.2020 godine, koja čini sastavni dio ovog Ugovora i Odluci o izboru najpovoljnije ponude za nabavku usluga oglašavanja u dnevnim novinama broj : 01-3- 807-1/20 od 08.07.2020. godine.*

*III - CIJENA I USLOVI PLAĆANJA*

*Ukupna cijena za usluge navedene u članu 1 ovog Ugovora iznosi 3474,90 KM. U ukupnu cijenu uračunat je porez na dodatu vrijednost. Naručilac se obavezuje da će Izvršiocu izvršiti plaćanje, u roku od 30 dana od dana izvršene sukcesivne usluge i uredno ispostavljene fakture, prema prihvaćenoj cijeni iz Ponude br. 03-4-780-1/20 od 07.07.2020. godine*

*IV - OBAVEZE UGOVORNIH STRANA*

*Izvršilac se obavezuje:*

1. *izvrši predmetnu uslugu tj. oglasni materijal objavi u dnevnim novinama;*
2. *da usluge koje su predmet ovog Ugovora izvodi u skladu sa važećim zakonskim propisima, normativima i standardima za ovu vrstu posla;*
3. *da usluge pruža kvalifikovanom radnom snagom sa potrebnim iskustvom za ovu vrstu posla;*
4. *da odmah, po zahtjevu Naručioca, pristupi otklanjanju uočenih nedostataka i propusta u obavljanju posla.*

*Od Izvršioca se, tokom pružanja ugovornih obaveza, očekuje profesionalna saradnja i komunikacija sa Naručiocem. Izvršilac snosi troškove naknade korišćenja patenata i odgovoran je za povredu zaštićenih prava intelektualne svojine trećih lica. Prava Izvršioca usluge su da traži isplatu ugovorene cijene u novcu po uredno obavljenom poslu i prijemu odgovarajuće dokumentacije koja to potvrđuje. V - Izvršilac se obavezuje da uslugu oglašavanja u svojim dnevnim novinama izvrši onog dana koji je naveden u zahtjevu Naručioca za oglašavanje u dnevnim novinama, ukoliko Naručilac potreban materijal za objavljivanje dostavi Izvršiocu najkasnije do 16h prethodnog dana od dana kada oglasni materijal je potrebno objaviti.*

*U zavisnosti od potreba Naručilac zadržava pravo da:*

1. *zahtjeva vršenje usluge sukcesivno po pojedinačnim zahtjevima u zavisnosti od trenutnih potreba,*
2. *odustane od dijela usluga prije dostizanja ugovorene vrijednosti javne nabavke.*

*ODGOVORNOST ZA MATERIJALNE NEDOSTATKE*

*VI -Izvršilac je dužan da postupi po svim primjedbama Naručioca u slučaju eventualnih propusta prilikom izvršenja predmetne usluge (neoglašavanja, eventualnih nedostataka ili grešaka u oglašavanju), iste otkloni u roku od jednog dana od upućenog zahtjeva za reklamaciju na istoj strani dnevnih novina na kojoj je propust uočen ili da izvrši ponovno oglašavanje.*

*RASKID UGOVORA*

*VII - Ugovorne strane su saglasne da do raskida ovog Ugovora može doći ako Izvršilac ne bude izvršavao svoje obaveze u rokovima i na način predviđen Ugovorom, kao i u slučaju kada Naručilac ustanovi da kvalitet pruženih usluga ili način na koje se pružaju, odstupa od traženog, odnosno ponuđenog kvaliteta iz ponude Izvršioca.*

*Naručilac je obavezan da u slučaju uočavanja propusta u obavljanju posla pisanim putem pozove Izvršioca da zajednički konstatuju uzrok i obim uočenih propusta. Ukoliko se Izvršilac ne odazove pozivu Naručioca, Naručilac može angažovati treće lice na teret Izvršioca.*

*STUPANJE NA SNAGU I TRAJANJE UGOVORA*

*VIII - Ovaj Ugovor stupa na snagu danom potpisivanja. Ugovor se zaključuje na određeno vrijeme. Izvršilac se obavezuje da će usluge navedene u članu 1 ovog Ugovora, pružati za period od 1 /jedne/ godinu dana od dana početka primjene ovog ugovora ili do dostizanja ukupne ugovorene vrijednosti.*

*PREUZIMANJE PRAVA I OBAVEZA*

*IX - Ukoliko u toku važnosti ovog ugovora dođe do bilo kakvih promjena u nazivu ili drugim statusnim promjenama ugovornih strana, tada će sva prava i obaveze ugovorne strane kod koje dođe do takve promjene, preći na njenog pravnog sljedbenika.*

*PRIMJENA PROPISA*

*X - Za sve što nije predvidjeno ovim ugovorom primjenjuju se odredbe Zakona o obligacionim odnosima i drugih pozitivnih propisa.*

*SUDSKA NADLEŽNOST*

*XI - Ugovorne strane su saglasne da eventualne sporove povodom ovog ugovora rješavaju sporazumno. U protivnom, nadležan je sud u Sarajevu.*

*PRIMJERCI UGOVORA*

*XII - Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u četiri istovjetna primjerka, od kojih po dva primjerka za Naručioca i Izvršioca.*

*Avaz roto press doo Sarajevo Fakultet političkih nauka UNSA*

*Direktor društva Dekan*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_g.din. Bajro Šaban prof.dr. Sead Turčalo*

*Broj: Broj: 01-3-838-1/20*

*Sarajevo, \_\_\_.\_\_\_.2020. godine Sarajevo, 15.07.2020.godine*